### 12.    Beslutning om anlægsbevilling til renovering af bygninger, Fremtidens Socialpsykiatri

**Åbent**

Sagsnr.: 326-2018-9361        J.nr.: 27.54.08           Dokumentnr.:
326-2019-31724

**Sagstype**

Beslutning.

**Resume og sagens baggrund**

På investeringsoversigten for 2019 er der afsat et beløb på
3 mio. kr. til renovering og bygningstilpasning af bygningerne [adresse],
Kalundborg samt [adresse] Gørlev, således at bygningerne kan rumme
aktivitets-og personalebaser for Fremtidens Socialpsykiatri i Kalundborg
Kommune.

Der søges om anlægsbevilling til det samlede rådighedsbeløb
på 3 mio. kr. til renoveringer og bygningstilpasninger i de 2 bygninger.

**Indstillinger**

Direktøren indstiller at der gives en anlægsbevilling på i
alt 3 mio. kr. finansieret af rådighedsbeløbet i 2019 til Fremtidens
Socialpsykiatri til renovering af bygninger.

**Behandling**

Socialudvalget, Økonomiudvalget, Kommunalbestyrelsen

**Sagsfremstilling**

På investeringsoversigten for 2019 er der afsat et beløb på
3 mio. kr., således at der som led i ”Fremtidens Socialpsykiatri” kan
investeres 2 fremtidige aktivitets- og personalebaser, som herefter kommer til
at danne de fysiske rammer omkring socialpsykiatriens væresteder og øvrige
aktiviteter (excl. Bosteder og ”Medborgerhuset” i Kalundborg).

Der etableres hhv. en nordlig og en sydlig aktivitets- og
personalebase. I nord ved at inddrage stueetagen på [adresse], Kalundborg,
hvor 1.-salen i forvejen anvendes som socialpsykiatrisk værested og
personalebase; og i syd i [adresse] tidligere administrationsbygning,
[adresse].

Der søges om en anlægsbevilling på 3,0 mio. kr. til at
gennemføre bygningstilpasninger samt renovering af bygningerne.

Projektering af projekterne er igangsat – og projekterne
forventes gennemført, således at socialpsykiatrien kan tage bygningerne i brug
senest 1. august 2019.

**Økonomiske konsekvenser**

Der er afsat et rådighedsbeløb på 3,0 mio. kr. i 2019 til
Fremtidens Socialpsykiatri. Det bemærkes, at restrådighedsbeløbet herefter
udgør 0 kr.

[adresse] bemærkninger er indarbejdet i sagen.

**Socialudvalgets møde den 7.
februar 2019:**

Godkendt.

**Økonomiudvalgets møde den 20.
februar 2019:**

Anbefales.